Document ID: 31990D0482

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Σεπτεμβρίου 1990 σχετικά με τα προσωρινά μέτρα που εφαρμόζονται μετά την ενοποίηση της Γερμανίας όσον αφορά τα τμήματα του εδάφους που είναι απαλλαγμένα από την κλασική πανώλη των χοίρων (90/482/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2684/90 του Συμβουλίου σχετικά με τα προσωρινά μέτρα που εφαρμόζονται μετά από την ενοποίηση της Γερμανίας και πριν από τη θέσπιση μεταβατικών μέτρων που πρέπει να ληφθούν από το Συμβούλιο σε συνεργασία με το Ευρωπαϊκό Κοινοβούλιο (1), και ιδίως το άρθρο 3, Εκτιμώντας: ότι η οδηγία 72/461/ΕΟΚ του Συμβουλίου της 12ης Δεκεμβρίου 1972 σχετικά με τα προβλήματα του υγειονομικού ελέγχου στον τομέα των ενδοκοινοτικών συναλλαγών νωπών κρεάτων (2), προβλέπει τη σύσταση καταλόγου των κρατών μελών και των τμημάτων του εδάφους που είναι απαλλαγμένα από την κλασική πανώλη των χοίρων· ότι το Συμβούλιο αναγνώρισε, με την απόφαση 88/303/ΕΟΚ (3) ορισμένα τμήματα του εδάφους της Κοινότητας ότι είναι επίσημα απαλλαγμένα από την πανώλη χοίρων ή είναι απαλλαγμένα από την πανώλη των χοίρων· ότι πρέπει να καθορισθεί το καταστατικό των τμημάτων του εδάφους της πρώην Λαϊκής Δημοκρατίας της Γερμανίας· ότι τα μέτρα που θεσπίζονται από την παρούσα απόφαση εφαρμόζονται, με επιφύλαξη τροποποιήσεων που προκύπτουν από τις αποφάσεις του Συμβουλίου σχετικά με τις προτάσεις της Επιτροπής που υποβλήθηκαν στις 21 Αυγούστου 1990· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής ad hoc που προβλέπεται από την οδηγία 90/476/ΕΟΚ του Συμβουλίου (4) της 17ης Σετεμβρίου 1990 σχετικά με τα προσωρινά μέτρα που εφαρμόζονται μετά από την ενοποίηση της Γερμανίας και πριν από την έγκριση των μεταβατικών μέτρων που θα ληφθούν από το Συμβούλιο σε συνεργασία με το Ευρωπαϊκό Κοινοβούλιο, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι περιοχές «Bezirke Rostock, Schwerin, Neubrandenburg, Postdam, Frankfurt, Cottbus, Magdeburg, Halle, Erfurt, Gera, Suhl, Dresden, Leipzig, Chemnitz και Berlin-Ost» πρέπει να θεωρηθούν ότι είναι απηλλαγμένες από πανώλη των χοίρων κατά την έννοια του άρθρου 13 παράγραφος 2 της οδηγίας 72/461/ΕΟΚ στα πλαίσια του άρθρου 3 της απόφασης 88/303/ΕΟΚ. Άρθρο 2 Η παρούσα απόφαση εφαρμόζεται από την ημερομηνία της ενοποίησης της Γερμανίας μέχρι την έναρξη της ισχύος, στο γεωργικό τομέα, της οδηγίας σχετικά με τα μεταβατικά μέτρα και τις προσαρμογές των οδηγιών που απαιτούνται στο φυτοϋγειονομικό τομέα, στον τομέα των σπόρων προς σπορά και τον τομέα ζωικής διατροφής, καθώς και στην κτηνιατρική και ζωοτεχνική νομοθεσία, λόγω της ενσωματώσεως του εδάφους της πρώην Λαϊκής Δημοκρατίας της Γερμανίας στην Κοινότητα, της οποίας η πρόταση υποβλήθηκε στις 21 Αυγούστου 1990. Ωστόσο εφαρμόζεται το αργότερο μέχρι τις 31 Δεκεμβρίου 1990. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 27 Σεπτεμβρίου 1990.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 5283
2479
122
2106
5437
4590
3476
913
4057
5962
2200

EuroVoc IDs (Expanded): 5283
2479
122
2106
5437
4590
3476
913
4057
5962
2200

Dataset Source: meu

Split: train